
50                                                                  DR 30.7.2018                                                       

 
Kita harus memberi penghormatan dan juga faham sentimen kaum-kaum lain. 

Begitu jugalah saya ingin memohon kepada semua, jangan kita menganalisis sejarah 
mengikut suka hati dan mengecilkan atau menimbulkan kemarahan orang-orang lain di 
negara ini. Kita berada di negara yang majmuk, bersatu-padu, pastikan perpaduan itu 
diteruskan dengan saling hormat-menghormati dan juga menerima perbezaan yang kita ada.  

Dengan itu, saya juga memohon kepada wakil-wakil rakyat, kita dipantau oleh 
rakyat. Rakyat adalah merupakan third force yang akan membenarkan kita... 

Timbalan Yang di-Pertua [Tuan Nga Kor Ming]: Yang Berhormat, masa sudah 
tamat.  

Dato’ Sivarraajh Chandran [Cameron Highlands]: Yes, I am going to finish it. 
Saya berharap semua wakil rakyat, kita lebih bersifat terbuka dan matang dalam menghadapi 
lima tahun yang akan datang dan pastikan suara rakyat dibawa ke Dewan Rakyat yang mulia 
ini. Terima kasih.  

Timbalan Yang di-Pertua [Tuan Nga Kor Ming]: Terima kasih Yang Berhormat 
Cameron Highlands. Sekarang saya menjemput Yang Berhormat kawasan Wangsa Maju.  

 

3.19 ptg. 

Datin Paduka Dr. Tan Yee Kew [Wangsa Maju]: Tuan Yang di-Pertua, pertama 
sekali saya ucapkan tahniah kepada Tuan Yang di-Pertua dan kedua-dua Timbalan Speaker 
kerana telah diberi kepercayaan untuk menjaga dan melindung Dewan yang mulia ini. 

Tuan Yang di-Pertua, ketika rakyat mengundi Pakatan Harapan tempoh hari, 
mereka mengundi dengan harapan yang besar terhadap reformasi dan agenda reformasi 
merupakan daya penggerak dalam usaha mewujudkan Parlimen yang bebas, telus dan 
kerajaan yang bertanggungjawab serta badan kehakiman yang adil dan bebas. Prinsip-
prinsip asas pemisahan kuasa, the separation of power, mesti ditunjukkan dalam executive, 
legislature dan judiciary yang baharu ini.  

■1520 

 Terdapat dua aspek reformasi Parlimen yang perlu kita lakukan dengan segera. 
Aspek yang pertama untuk memperkenalkan semula Akta Perkhidmatan Parlimen yang 
memperuntukkan kuasa kepada Parlimen untuk melantik kakitangan sendiri. Begitu juga 
dana untuk operasi Parlimen sepatutnya diperuntukkan secara terus kepada Parlimen dan 
bukanlah kepada Jabatan Perdana Menteri, ini bagi membolehkan Parlimen untuk berfungsi 
secara bebas. Aspek yang kedua, pembentukan jawatankuasa pilihan untuk semua 
kementerian-kementerian penting, pembentukan jawatankuasa pilihan telah pun di 
peruntukan dalam Standing Order Dewan Rakyat. 

 Speaker dan Ahli-ahli Parlimen pada sidang Parlimen Ke-13 yang lalu telah 
membincangkan kedua-dua cadangan ini. Namun mereka tidak dapat melaksanakannya 
disebabkan oleh kurangnya kemahuan politik or the lack of political will. Masa sudah sampai, 
kita haruslah bersama-sama pastikan reformasi Parlimen dapat bermula di sidang Parlimen 
ke-14 ini di bawah kepimpinan Tuan Yang di-Pertua.  

Tuan Yang di-Pertua, salah satu sebab utama rakyat menolak Barisan Nasional 
dalam PRU Ke-14 yang lalu ialah kerana mereka tidak tahan lagi dengan korupsi dan 
peningkatan kos sara hidup. Pakatan Harapan telah berjanji kepada mereka untuk 
memberikan hidup lebih baik dan menurunkan kos sara hidup. Pakatan Harapan telah 
memenuhi janji pilihan raya, sebaik sahaja mengambil alih Putrajaya, Pakatan Harapan telah 
memansuhkan GST.  

Tuan Yang di-Pertua, ketiga monopoli import gula, beras dan tepung diberikan 
kepada kroni-kroni UMNO, harga barang keperluan asas ini melonjak. Dalam 10 tahun yang 
lalu, kita dapat melihat tindakan memanjangkan monopoli terhadap industri-industri 
perkhidmatan seperti memproses permohonan pekerja asing, pemeriksaan kesihatan, 
telekomunikasi, perubatan dan tenaga. Akibat daripada monopoli ini ekonomi kita telah 
menjadi tidak efisien dan kaku.  

  



Kita harus memberi penghormatan dan juga faham sentimen kaum-kaum lain. Begitu jugalah saya ingin memohon kepada semua, jangan kita menganalisis sejarah mengikut suka hati dan mengecilkan atau menimbulkan kemarahan orang-orang lain di negara ini. Kita berada di negara yang majmuk, bersatu-padu, pastikan perpaduan itu diteruskan dengan saling hormat-menghormati dan juga menerima perbezaan yang kita ada. Dengan itu, saya juga memohon kepada wakil-wakil rakyat, kita dipantau oleh rakyat. Rakyat adalah merupakan third force yang akan membenarkan kita... Timbalan Yang di-Pertua [Tuan Nga Kor Ming]: Yang Berhormat, masa sudah tamat. Dato' Sivarraajh Chandran [Cameron Highlands]: Yes, I am going to finish it. Saya berharap semua wakil rakyat, kita lebih bersifat terbuka dan matang dalam menghadapi lima tahun yang akan datang dan pastikan suara rakyat dibawa ke Dewan Rakyat yang mulia ini. Terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Cameron Highlands. Sekarang saya menjemput Yang Berhormat kawasan Wangsa Maju. 3.19 ptg. Datin Paduka Dr. Tan Yee Kew [Wangsa Maju]: Tuan Yang di-Pertua, pertama sekali saya ucapkan tahniah kepada Tuan Yang di-Pertua dan kedua-dua Timbalan Speaker kerana telah diberi kepercayaan untuk menjaga dan melindung Dewan yang mulia ini. Tuan Yang di-Pertua, ketika rakyat mengundi Pakatan Harapan tempoh hari, mereka mengundi dengan harapan yang besar terhadap reformasi dan agenda reformasi merupakan daya penggerak dalam usaha mewujudkan Parlimen yang bebas, telus dan kerajaan yang bertanggungjawab serta badan kehakiman yang adil dan bebas. Prinsip- prinsip asas pemisahan kuasa, the separation of power, mesti ditunjukkan dalam executive, legislature dan judiciary yang baharu ini. #1520 Terdapat dua aspek reformasi Parlimen yang perlu kita lakukan dengan segera. Aspek yang pertama untuk memperkenalkan semula Akta Perkhidmatan Parlimen yang memperuntukkan kuasa kepada Parlimen untuk melantik kakitangan sendiri. Begitu juga dana untuk operasi Parlimen sepatutnya diperuntukkan secara terus kepada Parlimen dan bukanlah kepada Jabatan Perdana Menteri, ini bagi membolehkan Parlimen untuk berfungsi secara bebas. Aspek yang kedua, pembentukan jawatankuasa pilihan untuk semua kementerian-kementerian penting, pembentukan jawatankuasa pilihan telah pun di peruntukan dalam Standing Order Dewan Rakyat. Speaker dan Ahli-ahli Parlimen pada sidang Parlimen Ke-13 yang lalu telah membincangkan kedua-dua cadangan ini. Namun mereka tidak dapat melaksanakannya disebabkan oleh kurangnya kemahuan politik or the lack of political will. Masa sudah sampai, kita haruslah bersama-sama pastikan reformasi Parlimen dapat bermula di sidang Parlimen ke-14 ini di bawah kepimpinan Tuan Yang di-Pertua. Tuan Yang di-Pertua, salah satu sebab utama rakyat menolak Barisan Nasional dalam PRU Ke-14 yang lalu ialah kerana mereka tidak tahan lagi dengan korupsi dan peningkatan kos sara hidup. Pakatan Harapan telah berjanji kepada mereka untuk memberikan hidup lebih baik dan menurunkan kos sara hidup. Pakatan Harapan telah memenuhi janji pilihan raya, sebaik sahaja mengambil alih Putrajaya, Pakatan Harapan telah memansuhkan GST. Tuan Yang di-Pertua, ketiga monopoli import gula, beras dan tepung diberikan kepada kroni-kroni UMNO, harga barang keperluan asas ini melonjak. Dalam 10 tahun yang lalu, kita dapat melihat tindakan memanjangkan monopoli terhadap industri-industri perkhidmatan seperti memproses permohonan pekerja asing, pemeriksaan kesihatan, telekomunikasi, perubatan dan tenaga. Akibat daripada monopoli ini ekonomi kita telah menjadi tidak efisien dan kaku.